<classify> Akizungumza na gazeti hili, Kerr alisema uwezo wa Kiiza ni mkubwa na kwa kiasi fulani anamuamini sana mshambuliaji huyo na amekuwa na uhakika wa ushindi kwa timu yake kama Mganda huyo akiwa uwanjani.Kutokana na juhudi zake anapokuwa uwanjani, amekuwa akipambana kwa ajili ya timu na hivyo ndivyo ninapenda wachezaji wote wa Simba wawe hivyo, lakini imekuwa vigumu. Amefanya kazi kubwa mechi zote alizocheza, amekuwa chachu ya ushindi kwetu, alisema Kerr.Kocha huyo amesema ana uhakika mshambuliaji huyo atafanya vizuri zaidi kama hatopata majeraha ya mara kwa mara na atakuwa na mchango mkubwa katika mafanikio ya timu yake msimu huu.Kerr amemuelezea Kiiza kama mshambuliaji ambaye analijua vizuri goli na kwa uwezo aliokuwa nao ni vigumu kwa mshambuliaji huyo kupoteza nafasi moja kati ya mbili au tatu anazozipata uwanjani.  <topic>: MICHEZO 